Venta-1

„Venta-1“ – pirmasis Latvijos palydovas. Kuriant palydovą „Venta-1“ dalyvavo Vokietijos kosmoso technologijų kompanija „OHB-System AG“, Brėmeno taikomųjų mokslų universitetas, Ventspilio universiteto koledžas ir Ventspilio aukštųjų technologijų parkas. Palydovo projekto vertė siekia apie 350 tūkst. latų (apie 1,7 mln. Lt).

Ventspilio tarptautinis radioastronomijos centras mikropalydovą paleisti planavo 2010 m. pradžioje, tačiau planus teko atidėti; viena iš priežasčių – nepakankamas finansavimas. Po 7 metų pertraukos planuota palydovą iškelti 2017 m. antrą ketvirtį kartu su trečiuoju Lietuvišku palydovu „LituanicaSAT-2“ nešančiąja raketa „PSLV“ (angl. Polar Satellite Launch Vehicle) iš Indijos erdvės tyrimų organizacijai (angl. sutr. ISRO) priklausančio Satish Dhawan kosmodromo (angl. sutr. SDSC)http://space.skyrocket.de/doc_sdat/venta-1.htm. Latvijos ir Lietuvos palydovai 2017 m. birželio 23 d. buvo paleisti į orbitą.https://www.nasaspaceflight.com/2017/06/pslv-rocket-cartosat-2e-30-small-sats/ PSLV rocket launches Cartosat 2E and 30 small sats

Misijos tikslai – naudoti palydovą mokymams, pritaikyti transporto saugumo sistemoms, kartu siekiant išbandyti signalų transliavimo modemą.

 Duomenys 
Pirmojo latviško palydovo techniniai parametrai:http://www.vatp.lv/en/latvia-s-first-satellite-venta-1  Latvijos pirmasis palydovas
 Svoris – apie 5 kg
 Tūris – 40 cm x 40 cm x 5 cm
 Saulės baterijos galia – 10 W
 Orbitos aukštis – apie 600 km
 Skrydžio trukmė – 12 – 24 mėn.
 Projekto kaina – apie 350 000 latų

Kitose Baltijos šalyse paleisti pirmieji dirbtiniai palydovai:
 „LituanicaSAT 1“  ir „LitSat-1“ (Lietuva)
 „ESTCube-1“ (Estija; sėkmingai iškeltas į orbitą 2013 m. gegužės 7 d.)

 Šaltiniai 

 Nuorodos 

 Latvijos kosminiai tyrimai – „Venta-1“ 
 Latvija planuoja paleisti pirmąjį savo palydovą

Kategorija:Dirbtiniai palydovai
Kategorija:Latvijos mokslas